Այս երկու կարևորագույն նվաճումները Բանկի որդեգրած զարգացման ռազմավարության հետևողական իրականացման արդյունք են, Բանկի բոլոր աշխատակիցների միասնական, արդյունավետ և ակտիվ գործունեության վկայությունը: Նորմատիվային կապիտալի նվազագույն շեմն ապահովելու գործընթացը Բանկը սկսեց 2015թ-ին և հաջողությամբ ավարտեց 2016թ. վերջին: Այդ ընթացքում բանկն իր հիմնական բաժնետերերից ներգրավեց 5.5 մլն ԱՄՆ դոլար և 2.7 մլրդ ՀՀ դրամ երկարաժամկետ ստորադաս փոխառություն: Իրականացրեց նաև բաժնետոմսերի 12-րդ և 13-րդ տեղաբաշխումը, որի արդյունքում կապիտալը համալրվեց ավելի քան 6.1 մլրդ ՀՀ դրամով: ԲՏԱ Բանկի միացման արդյունքում Հայէկոնոմբանկի կապիտալն ավելացավ ևս մոտ 5.3 մլրդ. դրամով: